Slypskool opleiding vir skrywers - PENdit.za - modules
Elke potensiële skrywer sal oneindig baat vind by hierdie Slypskool om meer te leer van die fynere kunsies van kreatiewe skryfkuns.
PENdit.za se Slypskool aanbieders is nie net gewillige leermeesters nie, maar ook goeie skrywers wat met raad en daad dwarsdeur die slypskool advies gee. Werkstukke word verskaf waar lede hulle nuutgevonde kennis kan toets. Hulle word ook aan hierdie werkstukke geëvalueer.
'n Maand word gegee vir die afhandeling van 'n module, maar dit kan ook vinniger afgehandel word, afhangende van elke individu. Daar word van lede verwag om aan die einde van die slypskool 'n kortverhaal van ongeveer 1,500 woorde in te handig. Die beste verhaal kom in aanmerking vir publikasie. 'n Addisionele bedrag van R150.00 is betaalbaar vir proeflees voor publikasie.
Geen verhaal sal deur PENdit.za gepubliseer word sonder dat dit geproeflees is nie.
Die proeflees sal deur PENdit.za se proeflesers hanteer word.
Temas wat tydens die slypskool behandel sal word:
Beplan jou storie
Perspektief en fokalisering
Intrigesituasies en tydspronge
Tonele en hoofstukke
Spanning en gevoel
Afronding van manuskrip
Persone wat reeds die slypskool gedoen het, is welkom om die bykomende modules apart te doen as aanvulling.
Kostes: R2800 eenmalig of R200 per module.
Francois Bakkes (PENdit-lid op Facebook-blad) lewer kommentaar oor ons Slypskool:
"Behalwe vir die evaluering van my kortverhaal, is ek nou amptelik klaar met die kursus. Ek het dit verskriklik geniet. Ek kan dit regtig aanbeveel. Die inhoud van elke module word baie goed uiteengesit. Baie dankie aan die twee lektore."
ADMIN: Dankie en welgedaan, Francois. Ons weet jou droom sal bewaarheid word – daarvan getuig jou uitstekende prestasies gedurende hierdie kurses!